JohanHeinsen/ENO huggingface dataset:
Aarhuus Stifts-Tidende, 1844-04-29
Paa Rathlausdal er en Tjenerplads ledig, som strax kan tiltrædes. Uden gode og paalidelige Recommendationer om Dulighed, Troskab, Orden og Villighed nytter det ei at melde sig, hvilket iøvrigt skeer til mig selv. Lønnen retter sig efter hvad Tieneren kan præstere, og naar han i flere Aar tjener mig til min Tilfredshed, kan han vente, paa een eller anden Maade, at forsørges. Rathlausdal, den 28de April 1844. Holstein Rathlau, Kammerherre, Major, Besidder af Stamhuset Rathlausdal.
Aarhuus Stifts-Tidende, 1844-04-29
En god og sund Amme kan strax faae Plads, naar hun henvender sig hos C. Faurschau Aarhuus, 29 April 1844. ved Middelgadesport.
Aarhuus Stifts-Tidende, 1844-04-30
No 75. Tirsdagen. den 30te April.
Aarhuus Stifts-Tidende, 1844-04-30
Den til Forsendelse med Brevposterne. Kongelig allernaadigst alene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-04-30
Fædrelandet. Kjøbenhavn, den 27de April. J det allerh. Rescript ang. Tallotteriet (see f. Av.) har Hs. M. endv. paalagt Finantscollegiet at afgive allerunderd. Betænkning om, hvorledes Handelen med, og navnlig den offentlige Falbydelse af saakaldte Kjøbesedler, eller Tallotterisedler, der tages hos Collecteurerne, for i mindre Partier igjen at afhændes endog efter den bestemte Collectionstid, kan for Fremtiden forebygges, samt om ikke Besparelser i Administrations Udgifterne ved Tallotteriet kunde være at indføre i Anledning af Jndskrænkningen af Trækningernes Antal, ligesom og slutteligen, om ikke de Procenter, der nu ere tilstaaede Collecteurerne, naar disses Antal efterhaanden nedbringes, kunde, med Hensyn til den for de Tilbageblivende stigende Afsætning og derved forøgede Jndtægt, forholdsmæssig være at nedsætte. (Brig. Td.)
Aarhuus Stifts-Tidende, 1844-04-30
Hs. Maj. Kongen har allern. udnævnt Degn og Skolelærer Hans P. Gabel i Tyrstrup, Haderslev Provsti, til Dannebrogsmand. (S. Bl.)¬
Aarhuus Stifts-Tidende, 1844-04-30
- Om kort Tid afreiser Deres Kongl. Høiheder, Kronprindsen og Kronprindsessen til Neustrelitz, for at besøge Prindsessens Forældre. Efter et kort Ophold vender Kronprindsen her tilbage, for at afgaae med de Fregatter, der for Tiden udrustes til et Togt til Færøerne. (Md.) Tivoli vil blive aabnet den 15de Mai. Man har nu meget travlt med at anbringe nye Forskjønnelser der, som fornemmelig bestaae i Haveanlæg og Anbringelsen af Stakiter deromkring. Ogsaa den lille Ø, som hører til Establissementet, bliver prydet med forskjellige Anlæg, og fra Øen skal gaae en Bro over til selve Tivoli. Forskjellige Kunstnere og Sangere, som skulle bidrage til Forlystelserne, ere allerede ankomne. (Md.)
Aarhuus Stifts-Tidende, 1844-04-30
Professor M. Nielsen, Eieren af Borgerdydskolen her i Staden, har afhændet denne, der i den senere Tid er geraadet i stor Forfald og derfor har været underkastet en betydelig Afgang, til dHrr. Candidater Christian Bartholin og Stilling, som overtage Jnstitutet fra 1ste August d. A. Det er at vente, at disse tvende unge Mænd, der i lang Tid have været ansatte som Lærere ved Borgerdydskolen paa Christianshavn, og som saadanne have erhvervet sig nøie Jndsigt i Faget, ville opreise Skolens forfaldne Affairer ved en til Tiden svarende Bestyrelse. Conditionerne, hvorpaa Overdragelsen er skeet, skulle være meget billige. (Rd.,- Jernbane-Jdeerne i Hertugdømmerne springe, den ene efter den anden fuldtvæbnede frem som Minerva af Jupiters Hoved, det vil sige, at Pengemidlerne til deres Udførelse tilbydes ligesaa hurtigt som de undfanges. Hvorvidt det endnu vil gaae hermed, er ikke godt at forudsee, hvorvel det ikke er vanskelige at forklare sig Hamborgernes Jnteresse i at knytte Halvøen, – om det saa skulde være indtil Skagen fast til deres Handelsoverherredømme ved et sammenhængende Jernbanenæt, der har sit Midtpunkt i Hamborgs Forstad, Altona. Det er dem, af hvem Midlerne hertil især tilbydes, og de ere allerede avancerede over Rendsborg og Flensborg til Apenrade og Haderslev. Naturligviis hidrører denne hurtige Tilveiebringelse fra Hamborgske Speculanter, der i Forventning af, at den danske Regjering, uden Hensyn til Danmarks selvstændige Handel, ikke vil nægte sit Minde til den rendsborgeflensborgske Banes Anlæg, calculere paa en videre Fortsættelse deraf, for at gjøre den ene Stad efter den anden i Slesvig til Hamborgske Forstæder. At Schleswigholsteinerne ikke have noget herimod, er ligesaa forklarligt, da det kun bliver et Middel mere til at begrunde en Adskillelse, og derfor er det ogsaa deres Agenter, især fra Rendsborg, der agere Jernbane=Apostler. (Khvnsp.)
Aarhuus Stifts-Tidende, 1844-04-30
Jmorgen Efterm. ville Kunstberiderne atter holde et Væddeløb paa Christiansborg Slots Ridebane, hvormed tillige er forbunden en le mat de cocagne, eller: Klattrestang, der kan bestiges af Enhver som har Lyst til at nedhente de oventil anbragte Sager. Enhver, der kan naae op til Gevinsterne, har Tilladelse til at udsøge sig en af dem, og den, der nedtager Flaget, tilfalder alle de Gevinster, der ere anbragte paa samme. (Adr. Av.)
Aarhuus Stifts-Tidende, 1844-04-30
Jfølge Breve af 9de April fra Hr. Bravo i Rom, der i Forening med Consul Dalgas i Livorno, havde modtaget Fuldmagt fra Executorerne i Thorvaldsens Bo, havde den Første foreløbigen forseglet de derværende Efterladenskaber, og ventede Dalgas dertil samme Dag.
Aarhuus Stifts-Tidende, 1844-04-30
Landeiendoms-Salg. Nymølle, 2 Miil fra Randers, er i disse Dage solgt af Hr. Dupont til Hr. Rømler for 22,000 Rbd. (Rd. Av.)
Aarhuus Stifts-Tidende, 1844-04-30
Befordringer og Afgang. Under 23de de er der meddeelt Kjøbmand J. A. Møller i Grenaae allerh. Bevilling som Strandingscommissionair i Grenaae Tolddistrict. Deputeret Borger N. Jürgensen i Flensborg, udnævnt til Hospitalsforstander sammesteds. Cand. theol. Jermiin og Claudi til Adjuncter ved Cathedralskolen i Aalborg.
Aarhuus Stifts-Tidende, 1844-04-30
Ledige Embeder. Adm. Directeur ved Khvn, Borger= og Almueskolevæsen. (Løn 2000 Rbd.) - Kirchspielfoged-Tienesten i Kellinghusen. - Postmester-Embedet i Ebeltoft.
Aarhuus Stifts-Tidende, 1844-04-30
Afgiften i Kbhvn med 3, og i Provindserne med 1, pr. Potte, hvad for Consumenterne gjør en ei ubetydelig Forskjel, uden at Jntraderne formindskes.
Aarhuus Stifts-Tidende, 1844-04-30
Bekjendtgjørelser. Med dybeste Veemod bekjendtgjøres herved fraværende Venner og Bekjendtere, at det - Tirsdagen den 9de ds. behagede Forsynet ved en blid og rolig Død at bortkalde min inderlig elskede og uforglemmelige Mand Proprietair Jens Stockholm, efter faa Dages Sygeleie, i en Alder af 65 Aar. Enhver som kjendte den retskafne Hedengangne, er jeg overbeviist og vil deeltage i min og vore Børns billige Sorg. Mit Tab er stort og uerstatteligt, og kun Haabet og Gjenforening hiinsides Graven formaaer at lindre min Kummer. De mange Borgere fra Byen og Beboere heraf Sognet, som budne og uindbudne ledsagede Liget til dets sidste Hvilested, saavelsom enhver Anden der har viist mig og Mine Opmærksomhed i denne sørgelige Anledning, modtage herved tillige min hjerteligste Tak, hvoriblandt navnlig dHrr. Geistlige, som uopfordrede holdt Talerne, hvilke ville være mig uforglemmelige. Nyegaard ved Cabbel pr. Lemvig, d. 19de April 1844. Anne Kirstine sal. Stockholm, født Breinholt.
Aarhuus Stifts-Tidende, 1844-04-30
Aar 1844 den 15de April blev i den Kongl. Landsover samt Hof- og Stadsret i Kjøbenhavn afsagt Dom i Sagen: Nr. 3 3/5 Formand for Holmens Saugskjærere Johan Palle, contra Skibstømmermand Andreas Richter, kjendt for Ret: og saaledes: De efter det Ovenanførte for Citanten, Formand for Holmens Saugskjærere Johan Palle fornærmelige Udladelser, der af Jndstævnte, Skibstømmermand Andreas Richter, ere fremførte i Nr. 13 og 15 af Bladet, Gammelt og Nyt, bør døde og magtesløse at være, saa at de et komme Citanten til Skade paa Ære Bestilling, eller gode Navn og Rygte, og bør Jndstævnte for sit i saa Henseende udviste Forhold til Kjøbenhavns Fattigvæsens Hovedkasse bøde 100 3 Sølv, samt være den ved Forordningen af 27de September 1799 § 20 anordnede Censur undergiven i 5 Aar. Derimod bør han iøvrigt for Citantens Tiltale i denne Sag fri at være. Processens Omkostninger ophæves. Det af Prøveprocurator Maag paa det ovenciterede Sted i hans Jndlæg af 15de Januar sidstleden og Jndstævnte brugte Udtryk "at han er fræk nok til at yttre, bør dødt og magtesløst at være og ei komme Jndstævnte til Skade paa Ære eller gode Navn og Rygte. Den idømte Mulct at udredes inden 15ten Dage efter denne Doms lovlige Forkyndelse under Adfærd efter Loven." Hvilket efter ovenmeldte Forordning herved bekjendtgjøres.
Aarhuus Stifts-Tidende, 1844-04-30
Den Kgl. Landsover- samt Hof- og Stadsrets JustitsContoir i Kjøbenhavn, den 15de April 1844. Krüger.
Aarhuus Stifts-Tidende, 1844-04-30
Proclama. Ved Proclama af 26de f. M., som samme Dag er blevet læst inden Horsens Bythingsret, og vil blive læst inden den Kongelige Landsoverret i Viborg, ere Creditorerne i Boet efter den her i Byen afdøde Smedemester Peder Olesen og forhen afdøde Hustrue, Cathrine Elisabeth født Jørgensen, med 12 Ugers Varsel, blevne indkaldte til, for undertegnede Skifteret at anmelde og beviisliggjøre deres formeentlige Fordringer. Dette bliver fremdeles herved bekjendtgjort. Skifteretten i Horsens, den 6te April 1844. Ræder.
Aarhuus Stifts-Tidende, 1844-04-30
Ved Proclama, som læses i vedkommende Over- og Underret, ere Alle og Enhver, som maatte have Noget at fordre i Stervboet efter afdøde Kammerraad og Landinspecteur Hans Ulrich Oxholm paa Møeballegaard i Kattrup Sogn, Woer Herred, indkaldte med 12 Ugers Varsel til for mig, som Skifteforvalter i Boet, inden foreskrevne Tids Forløb at anmelde og beviisliggjøre saadant deres havende Krav. Hvilket herved endvidere bekjendtgjøres. Wøer og Nim Herreders Contoir i Horsens, den 19de Bernth. April 1844.
Aarhuus Stifts-Tidende, 1844-04-30
Ved Proclama af Dags Dato, som snarest muligt vilblive thinglæst ved Over= og Underretterne, ere Creditorerne i Boet efter afg. Sadelmager Peder Hem heraf Byen indkaldte til med 12 Ugers Varsel for undertegnede Skifteforvalter at anmelde og beviisliggjøre deres Krav under deres Rets Fortabelse; hvilket herved endvidere bekjendtgjøres. Hobroe Byfogedcontoir, den 13de April 1844. Holm, const. Philip Peder Rosenstand, virkelig Justitsraad, Herredsfoged og Skriver i Hads Ring Herreder,
Aarhuus Stifts-Tidende, 1844-04-30
Gjørvitterligt: At for mig haver andraget Fæstegaardmand Niels Hansen af Østerbye, Tranberg Sogn, Ring Herred, Aarhuus Amt, hvorledes han, i Medhold af en under 17de October 1843 erhvervet allerhøieste Bevilling til Mortificationsdoms Erhvervelse, har fundet sig foranlediget til, for disse Herreders Ret, at indstævne Den eller Dem, som maatte være i Besiddelse af en af Selveierhuusmand Rasmus Nielsen i Holme Bye og Sogn, Ring Herred, Aarhuus Amt, til Citanten, daværende Ungkarl Niels Hansen ibd., under 9de Mai 1819 udstædt Pante forskrivning, thinglæst 29de samme Maaned, stor 100 3 Sølv, hvorved er givet første Prioritets Panteret i Debitors eiende Huus med tilliggende Hauge i bemeldte Holme, saaledes som samme befandtes og efter Skjøde af 23de Novbr. 1798 har tilhørt Jver Pedersen ibd., hvis Enke Debitor ægtede. Fremdeles er givet samme Prioritets Ret i endeel løse Effecter og Jndboe. Thi indstævnes herved med Aar og Dags Varsel, til at møde for Hads Ring Herreders Ret, som sættes og holdes paa det sædvanlige Thingsted paa Aarhuus Raadhuus, den sidste Løverdag i Juli Maaned 1845, Formiddag Kl. 10, Den eller Dem, som maatte have forommeldte Obligation ihænde, til dermed at fremkomme og deres Adkomst til samme at beviisliggjøre, da Citanten, saafremt Jngen inden foreskrevne Tids Forløb dermed maatte melde sig, overeensstemmende med den paaberaabte Bevilling, vil paastaae og forvente meerbemeldte Obligation ved Dom mortificeret som Behæftelses-Document.
Aarhuus Stifts-Tidende, 1844-04-30
Forelæggelse og Landag er hævet ved Forordning 3die Juni 1796. Hads Ring Herreders Contoir i Aarhuus, den 8de Marts 1844.
Aarhuus Stifts-Tidende, 1844-04-30
Under min Haand og EmbedsseglRosenstand. Creditorerne i Dødsboerne efter: 1) Rasmus Hansen, Jndsidder paa Hede Mølle Mark, Fruering Sogn, Hjelmslev Herred; 2) Mette Salomonsdatter, Aftægtsenke paa Haarbye Mark, Wenge Sogn, do. Herred; 3) Johanne Nielsdatter, Snedker Jens Frandsens Hustrue, Laasbye Mark, Gjern Herred; 4) Peder Jensen, Huusmand i Gjern, do. Herred: 5) Ane Cathrine Jensdatter, Tjenestepige i Skanderborg; og 6) Ane Jensdatter Baier, Jndsidderske ibd. indkaldes herved overeensstemmende med Pl. 26de October 1792, med 12 Ugers Varsel til, inden denne Tids Forløb, under Tabet af deres Fordringer at anmelde og beviisliggjøre samme for undertegnede Skifteforvalter. Skanderborg, den 30te Marts 1844. Blichfeldt.
Aarhuus Stifts-Tidende, 1844-04-30
Ved Proclamata, som ville blive læste for vedkommende Over= og Underret, ere Alle og Enhver, som maatte have noget at fordre i Dødsboerne efter: 1) Ane Margrethe Jespersen, Enke efter afdøde Skomagermester Hans Hansen i Skanderborg; og 2) Abellone Pedersdatter Leth, Enke efter Gaardmand Niss Thomsen i Hørning By og Sogn, Hjelmslev Herred; indkaldte med 12 Ugers Varsel til inden denne TidsForløb, under Tabet af deres Fordringer at anmelde og beviisliggjøre samme for undertegnede Skifteforvalter; hvilket herved endvidere bekjendtgjøres. Skanderborg, den 2den April 1844. Blichfeldt.
Aarhuus Stifts-Tidende, 1844-04-30
Da samtlige ved 3die Auction over de Boet efter Kjøbmand J. Bærentz og senere afdøde Hustrue Maren Bærenz født Herskind tilhørende faste Eiendomme skete høieste Bud ere blevne forkastede, foretages en fjerde Auction over disse Tirsdagen den 14de Mai førstkommende. Auctionen, der afholdes i selve Eiendommene, tager sin Begyndelse om Formiddagen Kl. 9 i Stedet Nr. 286 ved Aaen, og fortsættes derefter i Stederne Nr. 47179 paa Fiskergade, Stederne Nr. 599600, paa Frederiksgade, samt Stedet Nr. 890 paa Volden. Dette bekjendtgjøres herved til Efterretning for Liebhavere. Aarhuus Byfogedcontoir, den 24de April 1844. Fleischer.
Aarhuus Stifts-Tidende, 1844-04-30
Onsdagen den 8de Mai førstk. om Eftermiddagen Kl. 2, afholdes Auction over forskjellige Effecter, tilhørende afgangne Toldbetjent Fløistrups afdøde Enke, bestaaende af 1 malet Fyrretræes=Schatol, et 8te Dages Stueuhr i Futteral, Borde, Stole, Skabe, Speile, Skilderier, Sengesteder, Sengeklæder, Kobber, Messing, Jern og Træfang, med mere. Auctionen afholdes i Hr. Snedkermester P. Fløistrup. Gaard paa Klostergade heri Staden. Aarhuus Byfogedcontoir, den 27de April 1844. Fleischer.
Aarhuus Stifts-Tidende, 1844-04-30
Tirsdagen den 7de Mai d. A., Formiddag Kl. 10, afholdes i Gravlew By, Aalborg Amt, Auction til Bortfæste paa Livstid, over den Gaard i bemeldte Gravlew paa Buderupholms Gods, som senest har været beboet af nu afdøde Christen Wittrups Enke. Gaarden staaer for Hartkorn 3 Tdr. 3 Skpr. 1 Fdkr. 1 1/2 Alb., og har et temmelig betydeligt Jordtilliggende, hvis Bestanddeel er god, med Mergel og Kalk til Underlag paa flere Steder. J Jorden er nedlagt 7 Tdr. 4 Skpr. Rug og Eieren besørger selv Havresæden lagt. Gaardens Beliggenhed er smuk ved Engen, en fiskerig Sø og en stor Skov, ligesom det og maa bemærkes: at Hovedlandeveien til Aalborg gaaer tæt forbi Gaarden. Den aarlige Landgilde er 8 28, 6 Tdr. Byg, 4 Snese Æg og 4 Reiser. Af Gaarden præsteres ikke Hoveri. De øvrige Conditioner erfares paa Buderupholm og hos Procurator Dahl i Aarhuus, Lysthavende indbydes. Dampskibs- og Færgefarten mellem Aarhus og Kallundborg vil begynde den 1ste Mai d. A., saaledes som forhen, overeensstemmede med Forordningen af 19de April 1836, og afgaaer Dampskibet herfra förste Gang Torsdagen den 2den Mai, hvilket herved bekjendtgjöres. Aarhus Færgecontoir, den 30te April 1844. Richardt.
Aarhuus Stifts-Tidende, 1844-04-30
Til Efterretning for dHrr. Kjøbmænd i Colding, & Fredericia tjener: At jeg fra i Dag af har etableret en regelmæssig Fart mellem Middelfart, og Kiel, og medtager Fragtgods til Colding og Fredericia. Jeg afgaaer bestemt hver 10de Dag fra hvert Sted, afseiler herfra imorgen, opholder mig i Kiel til 5te Mai, fra hvilken Dag den regelmæssige Fart begynder, og fortsættes uafbrudt saalænge Farvandet er aabent. Da mit Fartøi er rummeligt og nyt, og Fragten vil vorde særdeles billig ansat, anbefaler jeg mig paa det Bedste til dHrr. Kjøbmænd, forsikkrende prompte og omhyggelig Besørgelse. Vedkommende bedes behagelig henvende sig til Hr. Kjøbmand F. T. Berg hersteds. Middelfart, den 20de April 1844. A. Thuesen, Skipper.
Aarhuus Stifts-Tidende, 1844-04-30
Nye Manufacturvarer. Ved Indkjøb saavel i Hamborg som fra Fabrikker har jeg i disse Dage forøget mit Varelager med alle brugelige Artikler, saasom: Thibet, Orleans, Paramatta, GalaPlaid, Crepe=Remours, Parisienne, Mousselin de laine, trykket Fløil, Chaly, Balzorins, coul. Linon & Jaconet, Sirtser, trykket Shirting, Silketøier, saasom: Pault de Søie, Gros roye Ombre, Lystre a nelle, Gros de Lyon, Gros-Lystre, Satin Turch, Marcelin, Atlask, Florance, Silke, uldne, Bomulds= og Flors=Shawler & Tørklæder, Slører, Crepflor, Silkebaand, Lærreds= og brod. & ubrod. Kammerdugs-Lommetørklæder, Strømper, Handsker, Bomuldstøi, Multum, Flonell, Bommesie, uldne og BomuldsBordtæpper, Brunell, Skotøi, hvidt Jaconet, Cambringes, Shirting, Stout, glat og broc. Linon, broderede Kraver, Tvistlærred, Bolster, Olmerdug, Damask, Moreen, Cammelot, Dreiler, Damastes= og Dreils=Dækketøi, Meubelsirts, Gardinnetteldug & Mousseliner, afpassede Gardiner med dertil hørende Qvaster og Holdere, Fryndser, SilkeAgramaner, Silke=Blonder, Silke=Toulinets= og Bomulds Vestetøier, Halsbind, Silke=Lommetørklæder, sorte SilkeTørklæder, Slips, Blomster, m. m. m., som sælges til billigste Priser af Wilhelm Hviid. Medaillons af Thorwaldsen, udfört i Terra cotta af Billedhugger Otto, faaes B. Lehmann. hos Hatte Oplag. Hr. S. Tofte, Hattesabriqueur i Kjöbenhavn, har i Dag foröget sit hos mig bestaaende Oplag med et betydeligt Parti moderne & gode MandsSilkehatte, fra 2 8 2 ½ til 6 2 pr. Stk. Det bemærkes, at Priserne hos mig ere de samme som ved selve Fabriquen. Aarhus, den 17de April 1844. B. Lehmann.
Aarhuus Stifts-Tidende, 1844-04-30
Træ Pibehoveder. af alle mulige Størrelser og Facons, forfærdiges af og haves til Salg hos Undertegnede, der i en Række af 15 Aar sat beskjæftiget mig med denne Haandtering. Jdet Kunst snedker P. Holm, for kort Tid siden indtrufne, Dødsfald, foranlediger mig til at bekjendtgjøre dette, og jeg tør smigre mig med at de af mig forfærdigede Træ-Pibehoveder i ingen Henseende staae tilbage for hans Fabricata i denne Retning, samt da jeg har kjøbt en Deel af hans efterladte Materialier, og da mine Priser desuden ere billigere end hans vare, tillader jeg mig at anbefale mit Arbeide til dHrr. Guld-og Sølvarbeidere og Andre som derfor maatte have Brug. Bestillinger modtages og udføres promte af Hr. Guld og Sølvarbeider J. R. Hogrese i Veile, til hvem man i denne Anledning ville behage at henvende sig Kirkebye pr. Veile, den 18de Marts 1844. T. Sørensen Rebogger.
Aarhuus Stifts-Tidende, 1844-04-30
Blegning.
Aarhuus Stifts-Tidende, 1844-04-30
Da jeg som forhen fortsætter Blegen udenfor Vesterport, saa anbefales herved samme til Enhver som ønsker Lærred bleget, der bedes indleveret hos mig, og indestaaer jeg for Lærredet og dets gode Behandling.
Aarhuus Stifts-Tidende, 1844-04-30
Det bemærkes, at den forhenværende Blegmand Niels Sørensen ei længere staaer i min Tjeneste, og at Rasmus Poulsen er antagen til at passe Blegen, der vil begynde saa hurtig muligt. C. Langballe.
Aarhuus Stifts-Tidende, 1844-04-30
Hjemmegjorte Bolstre. af svær og god Qvalitet, fra 2 4 til 2 8 pr. Alen, især brugelige til Folkesenge; Bomulds=Bolstre fra 22 til 36 s Al.; ublegede hjemmegjorte Blaarlærreder i forskjellige Fiinheder, faaes hos C. B. Christensen, jun. Poleerpulver. Poleersteen 8 pr. 2 og Poleerjord 6 3 pr. Pakke C. B. Christensen, jun. faaes hos Bandoleerskoe
Aarhuus Stifts-Tidende, 1844-04-30
ere atter atter arriverede hos C. B. Christensen jun.
Aarhuus Stifts-Tidende, 1844-04-30
Olietrykt Gulvtæppetøi, 4 1/2 og 5 Qvarteer bredt, i smukke Mønstre, anbefales især som passende til Beklædning i Wienervogne, samt til Værelser hvor der er meget Gjennemgang. C. B. Christensen jun.
Aarhuus Stifts-Tidende, 1844-04-30
Water-Tvist, ubleget, i forskjellige Numere, er nylig arriveret directe fra England, og sælges billig af C. M. Schmidt. Særdeles smuk hvid Sæde=Havre, af Vægt 96 R. hollandsk, er at faae for, Mk. Courant pr. Tønde hos M. Petersen i Colding.
Aarhuus Stifts-Tidende, 1844-04-30
Kartoffelmeel af fortrinlig Hvidhed og Qvalitet erholdes for den billige Priis 2 Ls pr. hos N. W. Bastrup i Colding.
Aarhuus Stifts-Tidende, 1844-04-30
Schlesisk Kløverfrøe, Thimotheefroe samt Riga Sæde=Horfroe i nye og gode Vare, erholdes S. Liisberg & Meiner. billig hos Kløverfrø, samt Timothee, Raigræs og Spergel, kan faaes i gode Vare, til billigste gangbare Priser, hos de S. Lange.
Aarhuus Stifts-Tidende, 1844-04-30
Et Parti Kløverfroe er arriveret og sælges af Marcus S. Bech.
Aarhuus Stifts-Tidende, 1844-04-30
Et Æsel, der er brugt til at bære Melk, ønskes tilkjøbs. Adressecontoiret anviser.
Aarhuus Stifts-Tidende, 1844-05-01
No 76. Onsdagen. den 1 1/2 Mai.
Aarhuus Stifts-Tidende, 1844-05-01
Den til Forsendelse med Brevposterne Kongelig allernaadigst alene privilegerede Stifts-Tidende. Aarhus
Aarhuus Stifts-Tidende, 1844-05-01
Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-05-01
Fædrelandet. Actietegningen til den sjællandske Jern banes første Afdeling er allerede sluttet.
Aarhuus Stifts-Tidende, 1844-05-01
Hamborgerne have alene tegnet sig for 6000 Actier (a 100 Sp.). Resten (1500 Actier) er tegnet i Kjøbenhavn og Sjælland. Der er altsaa god Udsigt til, at Banen vil blive fortsat til Corsøer, (Fl. Bl.) Fædrelandet meddeler følgende Artikel fra Nordslesvig: "Der gaaer forunderlige Rygter her i Egnen. Nogle mene, at den spanske Jnqvisition skal indføres. Anledning dertil gives tildeels derved, at en Deel Beboere af Sommersted Sogn lidt efter lidt faae befaling at møde hos Amtmanden i Haderslev, som udspørger dem under fire Øine, om de have hørt noget om hvad Degn og Skolelærer Kloster i Sommersted, der for nogen Tid siden optoges i den slesvigske Forening og blev valgt til Forligsmægler af Sommersted Sogn, ifølge en hemmelig Angivers Forsikkring skal have sagt til deres Børn i Skolen. Der forlanges tillige, at de skulle tilkjendegive deres Mening om Kloster som Skolelærer i Almindelighed. Taushed om, hvad der forefalder under disse Jnqvisitioner, paalægges. Det Forunderligste ved denne Sag er, at Degnen Kloster efter Sigende slet ikke veed Andet derom, end hvad Rygtet fortæller. Man tør neppe antage, at det skal være Jndledning til en Høiforræderi Proces, eftersom Hvermand veed, at Kloster stedse har formanet Ungdommen til Troskab mod Konge og Fædreland, og til Lydighed mod Gud og Øvrighed, ei heller synes dette at kunne være et af de forskjellige Midler, der anvendes for at afskrække Folk fra at lade sig vælge til Forligsmæglere, eller fra at indtræde i den slesvigske Forening. Man kan derfor ikke forundre sig over, at Bønderne troe, det er et Forsøg paa at faae at vide, hvorledes Folk vilde synes om, dersom den spanske Jnqvisition blev indført i Landet.
Aarhuus Stifts-Tidende, 1844-05-01
Den nylig til Overbetjent i Odense udnævnte, forhenværende constituerede Toldinspecteur i Kjerteminde, Gutfeldt, en Søn af den i sin Tid saa berømte kirkelige Taler, Stiftsprovst Gutfeldt i Kjøbenhavn, blev for han tiltraadte sit nye, meere indbringende Embede, pludselig ramt af et apoplectisk Tilfælde, og er nu død i Kjerteminde, efterladende 6 Børn og en frugtsommelig Enke, hvis Fremtids skjæbne er meget mørk, ifald Toldkammeret ikke tager et billigt Hensyn til den Afdødes fleeraarige retskafne og punktlige Embedsførelse. (Hp. Av.)